ประกาศสํานักงานคณะกรรมการกํากับหลักทรัพย์และตลาดหลักทรัพย์ที่ สน. 40/2545เรื่อง แบบหนังสือชี้ชวนเสนอขายหน่วยลงทุนของกองทุนรวม -----------------------------------อาศัยอํานาจตามความในมาตรา 123 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 สํานักงานคณะกรรมการกํากับหลักทรัพย์และตลาดหลักทรัพย์ออกข้อกําหนดไว้ดังต่อไปนี้ข้อ ๑ ให้ยกเลิก(1) ประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สน. 17/2541 เรื่อง แบบหนังสือชี้ชวนเสนอขายหน่วยลงทุนที่ออกใหม่ของกองทุนรวมที่มีทุนมาจากต่างประเทศ ลงวันที่ 30 เมษายน พ.ศ. 2541(2) ประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สน. 51/2541 เรื่อง แบบหนังสือชี้ชวนเสนอขายหน่วยลงทุนของกองทุนรวม ลงวันที่ 28 ธันวาคม พ.ศ. 2541(3) ประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สน. 28/2543 เรื่อง แบบหนังสือชี้ชวนเสนอขายหน่วยลงทุนของกองทุนรวม (ฉบับที่ 2) ลงวันที่ 22 มิถุนายน พ.ศ. 2543(4) ประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สน. 20/2544 เรื่อง แบบหนังสือชี้ชวนเสนอขายหน่วยลงทุนของกองทุนรวม (ฉบับที่ 3) ลงวันที่ 4 พฤษภาคม พ.ศ. 2544(5) ประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สน. 36/2544 เรื่อง แบบหนังสือชี้ชวนเสนอขายหน่วยลงทุนของกองทุนรวมมีประกัน ลงวันที่ 29 สิงหาคม พ.ศ. 2544(6) ประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สน. 37/2544เรื่อง แบบหนังสือชี้ชวนเสนอขายหน่วยลงทุนของกองทุนรวมเพื่อการเลี้ยงชีพ ลงวันที่ 30 สิงหาคม พ.ศ. 2544(7) ประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สน. 52/2544 เรื่อง แบบหนังสือชี้ชวนเสนอขายหน่วยลงทุนของกองทุนรวมเพื่อการเลี้ยงชีพ (ฉบับที่ 2) ลงวันที่ 6 พฤศจิกายน พ.ศ. 2544ข้อ ๒ ในประกาศนี้"กองทุนรวม" หมายความว่า กองทุนรวมที่จัดตั้งขึ้นตามประกาศคณะกรรมการกํากับหลักทรัพย์และตลาดหลักทรัพย์ ที่ กน. 46/2541 เรื่อง หลักเกณฑ์ เงื่อนไข และวิธีการจัดตั้งและจัดการกองทุนรวม ลงวันที่ 16 ธันวาคม พ.ศ. 2541 กองทุนรวมตลาดเงิน กองทุนรวมมีประกันหรือกองทุนรวมเพื่อการเลี้ยงชีพ"กองทุนรวมตลาดเงิน" หมายความว่า กองทุนรวมที่บริษัทจัดการจัดตั้งขึ้นโดยมีวัตถุประสงค์เพื่อนําเงินที่ได้จากการจําหน่ายหน่วยลงทุนไปลงทุนในหรือมีไว้ซึ่งเงินฝากตราสารแห่งหนี้ ธุรกรรมทางการเงิน หรือตราสารการเงินอื่นใด ที่มีกําหนดชําระคืนเมื่อทวงถามหรือจะครบกําหนดชําระคืนไม่เกินหนึ่งปีนับแต่วันที่ลงทุน"กองทุนรวมมีประกัน" หมายความว่า กองทุนรวมที่บริษัทจัดการจัดให้มีบุคคลที่ประกันต่อผู้ถือหน่วยลงทุนซึ่งได้ถือหน่วยลงทุนจนครบตามระยะเวลาที่กําหนดว่าจะได้รับชําระเงินลงทุน หรือเงินลงทุนและผลตอบแทน จากการไถ่ถอนหรือการขายคืนหน่วยลงทุน แล้วแต่กรณีตามจํานวนเงินที่ประกันไว้"เงินลงทุน" หมายความว่า เงินค่าซื้อหน่วยลงทุนในกรณีกองทุนเปิดหรือเงินค่าจองซื้อหน่วยลงทุนในกรณีกองทุนปิด โดยไม่รวมค่าธรรมเนียมการขายหน่วยลงทุนตามที่กําหนดไว้ใน โครงการ (ถ้ามี)"กองทุนเปิด" หมายความว่า กองทุนรวมประเภทรับซื้อคืนหน่วยลงทุนที่จัดตั้งและจัดการโดยบริษัทจัดการ"กองทุนปิด" หมายความว่า กองทุนรวมประเภทไม่รับซื้อคืนหน่วยลงทุนที่จัดตั้งและจัดการโดยบริษัทจัดการ"บริษัทจัดการ" หมายความว่า บริษัทหลักทรัพย์ที่ได้รับใบอนุญาตประกอบธุรกิจหลักทรัพย์ประเภทการจัดการกองทุนรวม"กองทุนรวมเพื่อการเลี้ยงชีพ" หมายความว่า กองทุนรวมประเภทรับซื้อคืนหน่วยลงทุนที่จัดตั้งและจัดการโดยบริษัทจัดการ และมีวัตถุประสงค์ในการส่งเสริมการออมระยะยาวเพื่อการเลี้ยงชีพของผู้ถือหน่วยลงทุน"กองทุนรวมสําหรับผู้ลงทุนต่างประเทศ" หมายความว่า กองทุนรวมที่เสนอขายหน่วยลงทุนทั้งหมดแก่บุคคลซึ่งไม่มีภูมิลําเนาในประเทศไทย"โครงการ" หมายความว่า โครงการจัดการกองทุนรวม"ผู้ดูแลผลประโยชน์" หมายความว่า ผู้ดูแลผลประโยชน์ของกองทุนรวม"ผู้สอบบัญชี" หมายความว่า ผู้สอบบัญชีของกองทุนรวม ซึ่งเป็นผู้ที่มีชื่ออยู่ในบัญชีรายชื่อที่ได้รับความเห็นชอบจากสํานักงานตามประกาศสํานักงานคณะกรรมการกํากับหลักทรัพย์และตลาดหลักทรัพย์ว่าด้วยการให้ความเห็นชอบผู้สอบบัญชี"ผู้ประกัน" หมายความว่า ผู้ที่ทําสัญญาประกันเพื่อผูกพันตนต่อผู้ถือหน่วยลงทุนของกองทุนรวมมีประกัน"สมาคม" หมายความว่า สมาคมที่เกี่ยวเนื่องกับธุรกิจหลักทรัพย์ที่ได้รับอนุญาตและจดทะเบียนกับสํานักงาน โดยมีวัตถุประสงค์เพื่อทําการส่งเสริมและพัฒนาธุรกิจหลักทรัพย์ประเภทที่เกี่ยวกับการจัดการลงทุน"สํานักงาน" หมายความว่า สํานักงานคณะกรรมการกํากับหลักทรัพย์และตลาดหลักทรัพย์ข้อ ๓ หนังสือชี้ชวนเสนอขายหน่วยลงทุนของกองทุนรวมสําหรับผู้ลงทุนต่างประเทศไม่ต้องอยู่ภายใต้บังคับข้อ 4 ถึงข้อ 14 แต่ต้องมีข้อมูลซึ่งระบุวันที่ที่ได้รับอนุมัติให้จัดตั้งและจัดการกองทุนรวมสําหรับผู้ลงทุนต่างประเทศ และข้อมูลที่สรุปสาระสําคัญเกี่ยวกับโครงการจัดการกองทุนรวมดังกล่าวข้อ ๔ หนังสือชี้ชวนเสนอขายหน่วยลงทุนของกองทุนรวมซึ่งบริษัทจัดการจัดทําขึ้นให้มี 2 ส่วน คือ(1) ส่วนข้อมูลโครงการ(2) ส่วนสรุปข้อมูลสําคัญข้อ ๕ ส่วนข้อมูลโครงการ ให้ใช้รายละเอียดโครงการที่ได้รับอนุมัติจากสํานักงานเป็นหนังสือชี้ชวนส่วนข้อมูลโครงการข้อ ๖ ส่วนสรุปข้อมูลสําคัญ ให้มีรายการดังต่อไปนี้(1) ลักษณะที่สําคัญของกองทุนรวมตามข้อ 7 หรือข้อ 8 แล้วแต่กรณี(2) ความเสี่ยงในการลงทุนของกองทุนรวมตามข้อ 9 หรือข้อ 10 แล้วแต่กรณี(3) ตารางแสดงค่าใช้จ่ายที่เรียกเก็บจากผู้ซื้อหรือผู้ถือหน่วยลงทุนหรือกองทุนรวมซึ่งต้องมีรายละเอียดตามตารางแนบท้ายประกาศนี้(4) การเปรียบเทียบอัตราส่วนการลงทุนของกองทุนรวมที่ประสงค์จะไม่ดํารงอัตราส่วนการลงทุนในส่วนที่แตกต่างกับอัตราส่วนการลงทุนตามที่สํานักงานกําหนดไว้(5) คําเตือนและข้อแนะนําเกี่ยวกับการลงทุนในหน่วยลงทุน ซึ่งต้องพิมพ์ด้วยตัวพิมพ์ขนาดไม่เล็กกว่าและอ่านได้ชัดเจนกว่าข้อความทั่วไปในหนังสือชี้ชวน และมีข้อความตามที่กําหนดไว้ในข้อ 11 หรือข้อ 12 หรือข้อ 13 แล้วแต่กรณี(6) วัน เดือน ปี ที่รวบรวมข้อมูลไว้ในหนังสือชี้ชวนรายการตาม (1) ถึง (6) ให้เป็นไปตามลําดับ ยกเว้นคําเตือนและข้อแนะนําตามข้อ 11(1) และ (2) ข้อ 11 วรรคสอง ข้อ 12 และข้อ 13 (1) ให้จัดพิมพ์ตามที่กําหนดไว้ในข้อดังกล่าวข้อ ๗ รายการลักษณะที่สําคัญของกองทุนรวม ให้แสดงรายละเอียดดังต่อไปนี้(1) ชื่อ ประเภท และอายุของโครงการ(2) จํานวนเงินทุนของโครงการ มูลค่าที่ตราไว้ จํานวนและราคาหน่วยลงทุนที่เสนอขาย(3) นโยบายและวัตถุประสงค์การลงทุน(4) นโยบายการจ่ายเงินปันผล(5) วันที่ที่ได้รับอนุมัติให้จัดตั้งและจัดการกองทุนรวม(6) วันที่ที่เสนอขายหน่วยลงทุนกรณีกองทุนปิด และวันที่ที่เสนอขายหน่วยลงทุนครั้งแรกกรณีกองทุนเปิด(7) สถานที่ติดต่อซื้อขายหน่วยลงทุน(8) ข้อมูลเกี่ยวกับบริษัทจัดการ ได้แก่ ชื่อ ที่อยู่ และหมายเลขโทรศัพท์ของบริษัทจัดการ รายชื่อผู้ถือหุ้นที่ถือหุ้นตั้งแต่ร้อยละสิบของจํานวนหุ้นที่จําหน่ายได้แล้วทั้งหมดของบริษัทจัดการ รวมทั้งสัดส่วนการถือหุ้น(9) ชื่อ และหมายเลขโทรศัพท์ของผู้ดูแลผลประโยชน์ นายทะเบียนหน่วยลงทุน และผู้สอบบัญชี(10) กําหนดเวลาการขายและรับซื้อคืนหน่วยลงทุนภายหลังการเสนอขายครั้งแรก และระยะเวลาการชําระเงินค่าขายคืนหน่วยลงทุน ในกรณีที่เป็นกองทุนเปิด(11) หลักเกณฑ์และกําหนดเวลาการรับซื้อคืนหน่วยลงทุนอัตโนมัติ (automatic redemption) (ถ้ามี) ในกรณีที่เป็นกองทุนเปิดข้อ ๘ รายการลักษณะที่สําคัญสําหรับกองทุนรวมมีประกัน ให้มีรายละเอียดเพิ่มเติมดังต่อไปนี้(1) ชื่อของผู้ประกัน(2) ผลการจัดอันดับความน่าเชื่อถือของผู้ประกัน ในกรณีที่ผู้ประกันเป็นธนาคารต่างประเทศ(3) จํานวนเงินลงทุนที่ประกัน และผลตอบแทนที่ประกัน (ถ้ามี)(4) ระยะเวลาการประกัน และวันครบกําหนดระยะเวลาการประกันแต่ละงวด (ถ้ามี)(5) ประมาณการค่าธรรมเนียมหรือค่าใช้ง่ายทั้งหมดในการจัดให้มีผู้ประกันและสัดส่วนของประมาณการค่าธรรมเนียมหรือค่าใช้จ่ายในการจัดให้มีผู้ประกัน เมื่อเทียบกับค่าธรรมเนียมหรือค่าใช้จ่ายทั้งหมดของกองทุนรวมมีประกัน(6) ผลของการขายคืนหน่วยลงทุนก่อนครบกําหนดระยะเวลาประกัน และผลของการขายคืนหรือไถ่ถอนหน่วยลงทุนเมื่อครบกําหนดระยะเวลาประกันในกรณีที่มูลค่าหน่วยลงทุนสูงกว่ามูลค่าที่ประกันต่างประเทศ(7) การจัดให้มีผู้ประกันรายใหม่ และการดําเนินการของบริษัทจัดการในกรณีที่ไม่สามารถจัดให้มีผู้ประกันรายใหม่ได้ข้อ ๙ รายการความเสี่ยงในการลงทุนของกองทุนรวม ให้บริษัทจัดการระบุความเสี่ยงที่เกี่ยวข้องกับทรัพย์สินที่กองทุนรวมลงทุน เช่น ความเสี่ยงจากการดําเนินงานของผู้ออกตราสาร (business risk) ความเสี่ยงจากความสามารถในการชําระหนี้ของผู้ออกตราสาร (credit risk)ความเสี่ยงจากความผันผวนของราคาตราสาร (market risk) ความเสี่ยงจากการขาดสภาพคล่องของตราสาร ( liquidity risk) เป็นต้น รวมทั้งแนวทางการบริหารเพื่อลดความเสี่ยง (ถ้ามี) และการเปรียบเทียบความเสี่ยงและผลตอบแทนกับกองทุนรวมประเภทอื่น (ถ้ามี)ข้อ ๑๐ รายการความเสี่ยงในการลงทุนสําหรับกองทุนรวมมีประกัน ให้มีข้อความที่แสดงให้ผู้ลงทุนเข้าใจเกี่ยวกับความเสี่ยงในความสามารถในการชําระหนี้ในอนาคตของผู้ประกันเพิ่มเติมด้วยข้อ ๑๑ รายการดําเตือนและข้อแนะนําเกี่ยวกับการลงทุนในหน่วยลงทุน ให้มีข้อความดังต่อไปนี้(1) ข้อความว่า "การลงทุนในหน่วยลงทุนมิใช่การฝากเงิน และมีความเสี่ยงของการลงทุน ผู้ลงทุนอาจได้รับเงินลงทุนคืนมากกว่าหรือน้อยกว่าเงินลงทุนเริ่มแรกก็ได้" เว้นแต่ในกรณีกองทุนรวมมีประกัน ให้มีข้อความดังต่อไปนี้แทน "การลงทุนในหน่วยลงทุนมิใช่การฝากเงิน และมีความเสี่ยงของการลงทุน" ทั้งนี้ ให้พิมพ์ไว้ในกรอบสี่เหลี่ยมที่หน้าแรก หรือปกหน้าด้านนอกในกรณีที่หนังสือชี้ชวนนั้นมีปก โดยอยู่ส่วนบนสุดหรือส่วนล่างสุด(2) ข้อความว่า "กองทุนรวมเป็นนิติบุคคลแยกต่างหากจากบริษัทจัดการ ดังนั้น (ชื่อบริษัทจัดการ). จึงไม่มีภาระผูกพันในการชดเชยผลขาดทุนของ. (ชื่อกองทุนรวม) ทั้งนี้ ผลการดําเนินงานของ (ชื่อกองทุนรวม). ไม่ได้ขึ้นอยู่กับสถานะทางการเงินหรือผลการดําเนินงานของ (ชื่อบริษัทจัดการ) " ทั้งนี้ ให้พิมพ์ไว้ในกรอบสี่เหลี่ยมที่หน้าแรกหรือปกหน้าด้านนอกในกรณีที่หนังสือชี้ชวนนั้นมีปก โดยอยู่ส่วนบนสุดหรือส่วนล่างสุด(3) ข้อความว่า "ผู้สนใจลงทุนควรศึกษาข้อมูลในหนังสือชี้ชวนให้เข้าใจก่อนซื้อหน่วยลงทุน และเก็บไว้เป็นข้อมูลเพื่อใช้อ้างอิงในอนาคต หากต้องการทราบข้อมูลเพิ่มเติม สามารถขอหนังสือชี้ชวนส่วนข้อมูลโครงการได้ที่บริษัทจัดการหรือผู้ขายหน่วยลงทุน"(4) ข้อความว่า "ผู้ลงทุนควรตรวจสอบให้แน่ใจว่าผู้ขายหน่วยลงทุนเป็นบุคคลที่ได้รับความเห็นชอบจากสํานักงานคณะกรรมการ ก..ต. และควรขอดูบัตรประจําตัวของบุคคลดังกล่าวที่สํานักงานคณะกรรมการ ก.ล.ต. ออกให้ด้วย"ในกรณีที่เป็นกองทุนเปิด ให้มีข้อความเพิ่มเติมว่า "ในกรณีที่มีเหตุการณ์ไม่ปกติผู้ลงทุนอาจไม่ได้รับชําระเงินค่าขายคืนหน่วยลงทุนภายในระยะเวลาที่กําหนดหรืออาจไม่สามารถขายคืนหน่วยลงทุนได้ตามที่มีคําสั่งไว้" ทั้งนี้ ให้พิมพ์ไว้ในกรอบสี่เหลี่ยมที่หน้าแรก หรือปกหน้าด้านนอกในกรณีที่หนังสือชี้ชวนนั้นมีปก โดยอยู่ส่วนบนสุดหรือส่วนล่างสุดในกรณีที่เป็นกองทุนรวมที่ประสงค์จะไม่ดํารงอัตราส่วนการลงทุนตามประกาศสํานักงาน ให้มีข้อความเพิ่มเติมว่า " (ชื่อกองทุนรวม). มีการกระจายการลงทุนน้อยกว่ากองทุนรวม .(ประเภท). ทั่วไป เนื่องจากมีการลงทุนในหลักทรัพย์หรือทรัพย์สินอื่นเป็นอัตราส่วนมากกว่าอัตราส่วนการลงทุนตามที่สํานักงานคณะกรรมการ ก.ล.ต. ประกาศกําหนดผู้ลงทุนควรศึกษานโยบายการลงทุนของกองทุนรวมให้เข้าใจก่อนซื้อหน่วยลงทุน"ข้อ ๑๒ รายการคําเดือนและข้อแนะนําเกี่ยวกับการลงทุนในหน่วยลงทุนสําหรับกองทุนรวมมีประกัน ให้มีข้อความเพิ่มเติมว่า "กองทุนรวมนี้มีการประกันเงินลงทุนร้อยละ...................และผลตอบแทนร้อยละ .................(ถ้ามี) ผู้ลงทุนที่ถือหน่วยลงทุนจนครบระยะเวลาการประกันที่กําหนดในหนังสือชี้ชวนนี้จะได้รับชําระเงินลงทุนคืนตามเงื่อนไขในการรับประกัน อย่างไรก็ดีการประกันไม่ได้รวมถึงการประกันความสามารถในการชําระหนี้ในอนาคตของผู้ประกัน" ทั้งนี้ให้พิมพ์ไว้ในกรอบสี่เหลี่ยมที่หน้าแรก หรือปกหน้าด้านนอกในกรณีที่หนังสือชี้ชวนนั้นมีปกโดยอยู่ส่วนบนสุดหรือส่วนล่างสุดข้อ ๑๓ รายการคําเตือนและข้อแนะนําเกี่ยวกับการลงทุนในหน่วยลงทุนสําหรับกองทุนรวมเพื่อการเลี้ยงชีพ ให้มีข้อความเพิ่มเติมดังต่อไปนี้(1) ข้อความว่า "ผู้ลงทุนไม่สามารถนําหน่วยลงทุนของกองทุนรวมเพื่อการเลี้ยงชีพไปจําหน่าย โอน จํานํา หรือนําไปเป็นประกัน" ทั้งนี้ ให้พิมพ์ไว้ในกรอบสี่เหลี่ยมที่หน้าแรก หรือปกหน้าด้านนอกในกรณีที่หนังสือชี้ชวนนั้นมีปก โดยอยู่ส่วนบนสุดหรือส่วนล่างสุด(2) ข้อความว่า "ผู้ถือหน่วยลงทุนของกองทุนรวมเพื่อการเลี้ยงชีพจะไม่ได้รับสิทธิประโยชน์ทางภาษีหากไม่ปฏิบัติตามเงื่อนไขการลงทุน และ จะต้องคืนสิทธิประโยชน์ทางภาษีที่เคยได้รับภายในกําหนดเวลา มิฉะนั้นจะต้องชําระเงินเพิ่ม และหรือเบี้ยปรับตามประมวลรัษฎากรด้วยดังนั้น ผู้ลงทุนควรศึกษาเงื่อนไขการลงทุนในกองทุนรวมเพื่อการเลี้ยงชีพให้เข้าใจ รวมทั้งสอบถามรายละเอียดเพิ่มเติมและขอรับคู่มือภาษีได้ที่บริษัทจัดการหรือผู้ขายหน่วยลงทุน"ข้อ ๑๔ กรณีของกองทุนเปิค หนังสือชี้ชวนส่วนสรุปข้อมูลสําคัญที่บริษัทจัดการจัดทําใหม่ทุกรอบปีบัญชีต้องแสดงข้อมูลที่เป็นปัจจุบัน ณ วันสิ้นปีบัญชีนั้น โดยไม่ต้องระบุวันที่ที่เสนอขายหน่วยลงทุนครั้งแรก และให้เพิ่มวันที่ที่จดทะเบียนกองทุนรวมในลักษณะที่สําคัญของกองทุนรวม รวมทั้งให้เพิ่มรายการดังต่อไปนี้ในลําดับถัดจากรายการตามข้อ 6(3) หรือข้อ 6(4) กรณีที่เป็นกองทุนรวมที่ประสงค์จะไม่ดํารงอัตราส่วนการลงทุนตามประกาศสํานักงาน(1) ประเภท ชื่อ จํานวน และมูลค่าตามการตลาดของหลักทรัพย์ หรือทรัพย์สินหรือการหาดอกผลโดยวิธีอื่นที่กองทุนรวมลงทุนไว้(2) ผลการดําเนินงานของกองทุนรวมโดยใช้วิธีวัดผลการดําเนินงานตามมาตรฐานที่สมาคมกําหนด หากใช้วิธีวัดผลการดําเนินงานอื่นใด ให้แสดงผลการดําเนินงานที่ใช้วิธี วัดผลการดําเนินงานตามมาตรฐานที่สมาคมกําหนดควบคู่กันไปด้วยในการจัดทําหนังสือชี้ชวนตามวรรคหนึ่ง ให้มีข้อความ "สําหรับรอบระยะเวลาบัญชี ปีที่........... สิ้นสุดวันที่.................. " ไว้ที่หน้าแรก หรือปกหน้าด้านนอกในกรณีที่หนังสือชี้ชวนนั้นมีปกและหากมีการแก้ไขเพิ่มเดิมโครงการหลังจากวันสิ้นปีบัญชี และอยู่ในระหว่างการจัดทําหนังสือชี้ชวนเพื่อจัดส่งให้สํานักงาน ให้บริษัทจัดการแสดงข้อมูลที่เป็นปัจจุบัน ณ วันจัดทําหนังสือชี้ชวนข้อ ๑๕ ประกาศนี้ให้ใช้บังคับตั้งแต่วันที่ 1 ธันวาคม พ.ศ. 2545 เป็นต้นไปผู้มีอํานาจลงนาม - ประกาศ ณ วันที่ 28 ตุลาคม พ.ศ. 2545 (นายประสาร ไตรรัตน์วรกุล) เลขาธิการ สํานักงานคณะกรรมการกํากับหลักทรัพย์และตลาดหลักทรัพย์